Reinutrė

Reinutrė (Reynoutria) – rūgtinių šeimos daugiamečių žolinių augalų gentis.

Kilusi iš Rytų Azijos.

Stiebas status, storas, tuščiaviduris, bambliuotas. Lapai paprasti, pražanginiai, kiaušiniški arba plačiai kiaušiniški, širdišku arba plačiai pleištišku pamatu. Žiedai vienalyčiai, susitelkę į pažastines kekes arba šluoteles. Vaisius – tribriaunis lukštavaisis. Augalai užauga iki 4 m aukščio. Visos šios genties rūšys invazyvios.

Reinutrės gentis išskirta 1777 m., bet vėliau nesyk buvo tai sujungiama, tai atskiriama nuo pelėvirkščio (Fallopia).Schuster, Tanja M.; Reveal, James L.; Bayly, Michael J. & Kron, Kathleen A. (2015), „An updated molecular phylogeny of Polygonoideae (Polygonaceae): Relationships of Oxygonum, Pteroxygonum, and Rumex, and a new circumscription of Koenigia“, Taxon, 64 (6): 1188–1208.

 Rūšys 
Išskiriamos šios reinutrės rūšys:"Reynoutria Houtt. ", Plants of the World Online, Royal Botanic Gardens, Kew.
 japoninė reinutrė (Reynoutria japonica)
 sachalininė reinutrė (Reynoutria sachalinensis)
 Reynoutria ciliinervis
 Reynoutria multiflora
 Reynoutria × bohemica

 Etimologija 
Pavadinimas reinùtrė (Reynoutria) suteiktas pagal mažai žinomą olandų ar prancūzų botaniką Reinutrį (Reynoutre ar van Reynoutre).

 Šaltiniai 

Kategorija:Rūgtiniai